**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2023 ԹՎԱԿԱՆԻ ՊԵՏԱԿԱՆ ԲՅՈՒՋԵՈՎ ԱՌԱՆՁԻՆ ՄԱՐՄԻՆՆԵՐԻ ՀԱՄԱՐ ՆԱԽԱՏԵՍՎԱԾ ՀԱՏԿԱՑՈՒՄՆԵՐԻ ՀԱՇՎԻՆ ԲԱՆԿԱՅԻՆ ՎՃԱՐԱՅԻՆ ՔԱՐՏԵՐՈՎ ՇՐՋԱՆԱՌՎՈՂ ՄԻՋՈՑՆԵՐԻ ԵՎ ԿԱՆԽԻԿ ՁԵՎՈՎ ԿԱՏԱՐՎՈՂ ԾԱԽՍԵՐԻ ՏԱՐԵԿԱՆ ՉԱՓԱՔԱՆԱԿՆԵՐԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

1. **Իրավական ակտի անհրաժեշտությունը**

 Հարցի կարգավորմանն ուղղված քայլերը պայմանավորված են ՀՀ կառավարության որոշման սույն նախագծում ներառված մարմինների գծով՝ այդ մարմինների կարիքների համար ՀՀ 2023 թվականի պետական բյուջեով նախատեսված հատկացումների հաշվին բանկային վճարային քարտերով շրջանառվող միջոցների և կանխիկ ձևով կատարվող ծախսերի տարեկան չափաքանակները սահմանելու անհրաժեշտությամբ՝ ի կատարումն ՀՀ վարչապետի 2023 թվականի փետրվարի 13-ի թիվ 02/16.16/4940-2023 հանձնարարականի և համաձայն ՀՀ կառավարության 15.06.2018թ «Բյուջեների կատարման կարգը հաստատելու և Հայաստանի Հանրապետության կառավարության մի շարք որոշումներ ուժը կորցրած ճանաչելու մասին» N 706-Ն որոշմամբ սահմանված կարգի՝ ՀՀ կառավարության 2022 թվականի դեկտեմբերի 29-ի «Հայաստանի Հանրապետության 2023 թվականի պետական բյուջեի կատարումն ապահովող միջոցառումների մասին» N 2111-Ն որոշման  19‑րդ կետի պահանջի կատարման շրջանակում։ Նախագծում ներառված ցուցանիշների մշակման համար հիմք են հանդիսացել ՀՀ Ազգային ժողովի, ՀՀ վարչապետի աշխատակազմի, ՀՀ նախագահի աշխատակազմի, ՀՀ սահմանադրական դատարանի, Մարդու իրավունքների պաշտպանի աշխատակազմի, ՀՀ դատական դեպարտամենտի, Հանրային հեռարձակողի խորհրդի, ՀՀ հանրային ծառայությունները կարգավորող հանձնաժողովի, ՀՀ կենտրոնական ընտրական հանձնաժողովի, Հեռուստատեսության և ռադիոյի հանձնաժողովի, ՀՀ առողջապահության նախարարության, ՀՀ արդարադատության նախարարության, ՀՀ էկոնոմիկայի նախարարության, ՀՀ արտաքին գործերի նախարարության, ՀՀ շրջակա միջավայրի նախարարության, ՀՀ կրթության, գիտության, մշակույթի և սպորտի նախարարության, ՀՀ բարձր տեխնոլոգիական արդյունաբերության նախարարության, ՀՀ ֆինանսների նախարարության, ՀՀ արտակարգ իրավիճակների նախարարության, ՀՀ վիճակագրական կոմիտեի, ՀՀ պետական եկամուտների կոմիտեի, ՀՀ քաղաքաշինության կոմիտեի, ՀՀ կադաստրի կոմիտեի համապատասխան գրություններով` ՀՀ ֆինանսների նախարարությանը ներկայացված առաջարկները։

1. **Ընթացիկ իրավիճակը և խնդիրները**

 Ներկայացվող նախագծով 2023 թվականի համար առաջարկվող՝ բանկային վճարային քարտերով շրջանառվող միջոցների և կանխիկ ձևով կատարվող ծախսերի տարեկան չափաքանակները նպատակ են հետապնդում կարգավորել նախագծում ընդգրկված մարմինների բյուջեների կատարման գործընթացը:

 Ֆինանսավորվող ծրագրերի, միջոցառումների և դրանք իրականացնող մարմինների 2023 թվականի համար առաջարկվող բանկային վճարային քարտերով շրջանառվող միջոցների և կանխիկ ձևով կատարվող ծախսերի տարեկան չափաքանակների **2806,2** մլն դրամ ընդհանուր գումարը 2022 թվականին հաստատված **1545,3** մլն դրամի համեմատությամբ աճել է **1260,9** մլն դրամով: Տարեկան չափաքանակների համադրելի հոդվածներով տեսակարար կշիռը՝ նույն միջոցառումների տարեկան ընդհանուր նախատեսված համադրելի հոդվածներով հատկացումներում 2022 թվականի նկատմամբ աճել է **15,2** տոկոսային կետով:

 Մասնավորապես`

 *1․ Բանկային վճարային քարտերով շրջանառվող միջոցների տարեկան չափաքանակների մասով՝*

* ՀՀ Ազգային ժողովի աշխատակազմի կողմից առաջարկվել է տարեկան չափաքանակ սահմանել ընդամենը **410,0** մլն դրամի չափով՝ «ՀՀ Ազգային ժողովի գործունեության ապահովում՝ օրենսդրական՝ վերլուծական և ներկայացուցչական ծառայություններ» միջոցառմամբ: 2022 թվականի համեմատությամբ 2023 թվականի համար ներկայացված ընդհանուր տարեկան չափաքանակը և համադրելի տեսակարար կշիռը համապատասխանաբար նվազել են 30,4 մլն դրամով և 7,3 տոկոսային կետով։
* ՀՀ նախագահի աշխատակազմի կողմից առաջարկվել է տարեկան չափաքանակ սահմանել ընդամենը՝ **129,6** մլն դրամի չափով՝ «ՀՀ նախագահի գործունեության և ներկայացուցչականության ապահովում» միջոցառմամբ: 2022 թվականի հետ համեմատությամբ 2023 թվականի համար ներկայացված ընդհանուր տարեկան չափաքանակը և համադրելի տեսակարար կշիռը չեն փոխվել:
* ՀՀ վարչապետի աշխատակազմի կողմից առաջարկվել է տարեկան չափաքանակ սահմանել ընդամենը **1964,7** մլն դրամի չափով՝ որից

 - «ՀՀ վարչապետի լիազորությունների իրականացման ապահովում» ծրագրով 2023 թվականի համար առաջարկվող տարեկան չափաքանակների ընդամենը ծավալը կազմում է **300,0** մլն դրամ՝ 2022 թվականի համար հաստատված **299,5** մլն դրամի դիմաց: 2022 թվականի համեմատությամբ համադրելի տեսակարար կշիռը աճել է **5,5** տոկոսային կետով:

 - «Միջազգային դատարաններում, միջազգային արբիտրաժներում և այլ միջազգային ատյաններում ՀՀ շահերի ներկայացում և պաշտպանություն, դրանց կողմից ընդունված վճիռների և որոշումների կատարման ապահովում» ծրագրի շրջանակներում կատարվում են երկու` «Հայաստանի Հանրապետության շահերի ներկայացմանն ու պաշտպանությանն ուղղված փաստաբանական, իրավաբանական ծառայություններ» և «Միջազգային արբիտրաժային տրիբունալի կամ օտարերկրյա ներպետական դատարանի ծախսերի վճարում» միջոցառումներ, որոնց շրջանակում վճարման համար հիմք հանդիսացող փաստաթղթերը պատրաստվում և ներկայացվում են վճարման արտերկրի գործընկերների՝ ծառայություն մատուցող կազմակերպությունների կողմից՝ չկանխատեսվող ժամկետներում: Որոշ դեպքերում վճարումները իրականացվում են առանց պայմանագրերի, վճարման այլ հիմքերով, քանի որ միջոցառումն իրենից ենթադրում է դատարաններում դատավարական ընթացակարգերի կազմակերպման առանձնահատուկ գործընթաց: Երկու դեպքում էլ միջոցառումների շրջանակում կատարվող վճարումների կազմակերպումը ժամանակատար է և ուշացումների դեպքում նախատեսված են տույժեր, տուգանքներ:

 Ելնելով վերոգրյալից՝ անհրաժեշտություն է առաջացել ՀՀ 2023 թվականի պետական բյուջեով ՀՀ վարչապետի աշխատակազմի կողմից իրականացվող նշված միջոցառումների մասով հատկացված գումարները ներառել բանկային վճարային քարտերով շրջանառվող միջոցներ սահմանող ՀՀ կառավարության համապատասխան որոշման ամփոփ նախագծում: Ըստ այդմ՝

* «Հայաստանի Հանրապետության շահերի ներկայացմանն ու պաշտպանությանն ուղղված փաստաբանական, իրավաբանական ծառայություններ» նախատեսված միջոցառմամբ 2023 թվականի համար առաջարկվող տարեկան չափաքանակների ընդամենը ծավալը կազմում է **1500,0** մլն դրամ, որը նախորդ տարվա համեմատությամբ աճել է **1347,0** մլն դրամով, իսկ համադրելի տեսակարար կշիռը՝ 64,2 տոկոսային կետով՝ պայմանավորված նույն միջոցառման 2023 թվականի համար նախատեսված հատկացումների **1030,9** մլն դրամով ավելացմամբ,
* «Միջազգային արբիտրաժային տրիբունալի կամ օտարերկրյա ներպետական դատարանի ծախսերի վճարում» նախատեսված միջոցառմամբ 2023 թվականի համար առաջարկվող **99,2** մլն դրամ տարեկան չափաքանակը նախորդ տարվա համեմատությամբ նվազել է **68,5** մլն դրամով,

 - «Արտասահմանյան պատվիրակությունների ընդունելությունների և պաշտոնական գործուղումների կազմակերպում» ծրագրով 2022 թվականին հաստատված **60,0** մլն դրամ տարեկան չափաքանակը ընթացիկ տարվա համար մնացել է անփոփոխ:

 Արդյունքում, ՀՀ վարչապետի աշխատակազմի մասով՝ 2023 թվականի համար առաջարկվող ընդամենը տարեկան չափաքանակը և համադրելի տեսակարար կշիռը 2022 թվականի համեմատությամբ համապատասխանաբար աճել են **1280,5** մլն դրամով և **36,5** տոկոսային կետով:

* ՀՀ սահմանադրական դատարանի կողմից առաջարկվող «ՀՀ սահմանադրական դատարանի գործունեության և սահմանադրական արդարադատության ապահովում» միջոցառմամբ տարեկան չափաքանակը՝ ընդամենը **2,3** մլն դրամ, 2022 թվականի համեմատությամբ մնացել է անփոփոխ։
* Մարդու իրավունքների պաշտպանի աշխատակազմի կողմից առաջարկվող «Մարդու իրավունքների և հիմնարար ազատությունների պաշտպանության ծառայությունների տրամադրում» միջոցառմամբ տարեկան չափաքանակը՝ ընդամենը **5,0** մլն դրամ (այդ թվում՝ 4,5 մլն դրամը՝ «Արտասահմանյան գործուղումների գծով ծախսեր», 0,5 մլն․ դրամը՝ «Ներկայացուցչական ծախսեր» հոդվածներով), 2022 թվականի համեմատությամբ մնացել է անփոփոխ:
* ՀՀ դատական դեպարտամենտը առաջարկել է սահմանել տարեկան չափաքանակ՝ «Բարձրագույն դատական խորհրդի բնականոն գործունեության ապահովում և Բարձրագույն դատական խորհրդի կողմից դատական իշխանության անկախության երաշխավորմանն ուղղված միջոցառումների իրականացում» միջոցառմամբ՝ **38.5** մլն դրամ, որը 2022 թվականի համեմատությամբ մնացել է անփոփոխ:
* Հանրային հեռարձակողի խորհրդի կողմից առաջարկվել է «Հանրային հեռարձակողի խորհրդի կառավարում, համակարգում և մոնիտորինգ» միջոցառմամբ ընդամենը՝ **705,5 հազ. դրամ** տարեկան չափաքանակ: Նշված գումարը հիմնականում նախատեսված է օգտագործելու խորհրդի աշխատակիցների համար կորպորատիվ էլեկտրոնային փոստի հասցեների ստեղծման և սպասսարկման համար վճարումներ կատարելու նպատակով (վճարումները հնարավոր է իրականացնել միայն առցանց տարբերակով՝ բանկային վճարային քարտերի միջոցով): 2022 թվականի համար տարեկան չափաքանակի առաջարկ չի ներկայացվել։
* ՀՀ կենտրոնական ընտրական հանձնաժողովը առաջարկել է սահմանել «Ընտրական գործընթացների համակարգում՝ կանոնակարգում և տեղեկատվության տրամադրում» ծրագրով տարեկան չափաքանակ ընդամենը՝ **29,1** մլն դրամ, 2022 թվականի համեմատությամբ 2023 թվականին այն աճել է **3,1** մլն դրամով,
* Հեռուստատեսության և ռադիոյի հանձնաժողովի կողմից առաջարկվել է «Տեսալսողական մեդիայի ոլորտի կանոնակարգման ծառայություններ» միջոցառմամբ ընդամենը՝ **5,0** մլն դրամ տարեկան չափաքանակ, որը նախորդ տարվա համեմատությամբ աճել է **3,0** մլն դրամով, իսկ համադրելի տեսակարար կշիռը՝ **8,4** տոկոսային կետով՝ պայմանավորված նույն միջոցառման 2023 թվականի համար նախատեսված հատկացումների **5,2** մլն դրամով ավելացմամբ,
* ՀՀ արտաքին գործերի նախարարությունը առաջարկել է ընդամենը **30,0** մլն դրամ տարեկան չափաքանակ սահմանել «Արտասահմանյան գործուղումների գծով ծախսեր» հոդվածով, որից՝ «Կառավարության արտաքին քաղաքականության մշակում և իրագործման ապահովում» միջոցառմամբ՝ 25,0 մլն դրամ և «Օտարերկրյա պետություններում և միջազգային կազմակերպություններում հավատարմագրված ՀՀ դիվանագիտական ծառայության մարմինների գործունեության իրականացում» միջոցառմամբ՝ 5,0 մլն դրամ (նախորդ տարվա համեմատությամբ մնացել են անփոփոխ)։
* ՀՀ արտաքին գործերի նախարարության պետական արարողակարգի ծառայության կողմից առաջարկվել է «Կառավարության արտաքին քաղաքականության մշակում և իրագործման ապահովում» միջոցառմամբ «Արտասահմանյան գործուղումների գծով ծախսեր» հոդվածով տարեկան չափաքանակ՝ ընդամենը 5,0 մլն դրամ (նախորդ տարվա համեմատությամբ մնացել է անփոփոխ)։
* ՀՀ էկոնոմիկայի նախարարության կողմից առաջարկվել է «Էկոնոմիկայի ոլորտում պետական քաղաքականության մշակում, ծրագրերի համակարգում և մոնիտորինգ» միջոցառմամբ «Ներկայացուցչական ծախսեր» հոդվածով տարեկան չափաքանակ՝ ընդամենը **1,0** մլն դրամ, ընդ որում՝ վերջինս կազմում է տարեկան համադրելի հոդվածով հատկացման 33,3 տոկոսը։ 2022 թվականի համար տարեկան չափաքանակի առաջարկ չի ներկայացվել։
* ՀՀ շրջակա միջավայրի նախարարության կողմից առաջարկվող «Շրջակա միջավայրի ոլորտում քաղաքականության մշակում, ծրագրերի համակարգում և մոնիտորինգ» միջոցառմամբ «Համակարգչային ծառայություններ» հոդվածով տարեկան չափաքանակը՝ ընդամենը **0,4** մլն դրամ, որը 2022 թվականի համեմատությամբ մնացել է անփոփոխ:
* ՀՀ բարձր տեխնոլոգիական արդյունաբերության նախարարության կողմից առաջարկվել է «Բարձր տեխնոլոգիաների, ռազմարդյունաբերության, թվայնացման, կիբեռանվտանգության, ինովացիոն տեխնոլոգիաների, կապի, փոստի, համացանցի և տիեզերական բնագավառներում պետական քաղաքականության մշակում, ծրագրերի համակարգում և մոնիտորինգ» միջոցառմամբ «Տեղեկատվական ծառայություններ» հոդվածով տարեկան չափաքանակ՝ ընդամենը **1,0** մլն դրամ, ընդ որում՝ վերջինս կազմում է տարեկան համադրելի հոդվածով հատկացման 22,2 տոկոսը։ 2022 թվականի համար տարեկան չափաքանակի առաջարկ չի ներկայացվել։
* ՀՀ պետական եկամուտների կոմիտեի կողմից առաջարկվող «Հարկային և մաքսային ծառայություններ» միջոցառմամբ տարեկան չափաքանակը՝ ընդամենը **2,2** մլն դրամ, 2022 թվականի համեմատությամբ աճել է **1,2** մլն դրամով, ընդ որում՝ համադրելի տեսակարար կշիռը տարեկան ընդհանուր նախատեսված հատկացումներում աճել է **6,7** տոկոսային կետով:
* 2023 թվականի համար «Արտասահմանյան պատվիրակությունների ընդունելությունների և պաշտոնական գործուղումների կազմակերպում» ծրագրի «Արտասահմանյան պաշտոնական գործուղումներ» միջոցառմամբ՝ թվով **13** պետական մարմինների կողմից ներկայացված է **45,7** մլն դրամ տարեկան չափաքանակ, որը 2022 թվականի հաստատվածի համեմատությամբ նվազել է 1,2 մլն դրամով:

 *2․ Կանխիկ ձևով կատարվող ծախսերի տարեկան չափաքանակների մասով՝*

* ՀՀ պետական եկամուտների կոմիտեն առաջարկել է սահմանել **կանխիկ** ձևով կատարվող ծախսերի տարեկան չափաքանակ՝ ընդամենը **130,0 մլն դրամ**՝ հարկային մարմնի կողմից հսկիչ գնումներ կատարելու նպատակով (նախորդ տարվա համեմատությամբ մնացել է անփոփոխ)։

 ՀՀ վարչապետի հանձնարարականում ընդգրկված և ներքոնշյալ մարմինների կողմից ՀՀ ֆինանսների նախարարությանը ներկայացված համապատասխան գրություններով տեղեկացվել է, որ ՀՀ հաշվեքննիչ պալատը, Կոռուպցիայի կանխարգելման հանձնաժողովը, ՀՀ դատախազությունը, ՀՀ տարածքային կառավարման և ենթակառուցվածքների նախարարությունը, ՀՀ աշխատանքի և սոցիալական հարցերի նախարարությունը, ՀՀ քննչական կոմիտեն և ՀՀ միջուկային անվտանգության կարգավորման կոմիտեն բանկային վճարային քարտերով շրջանառվող միջոցների և/կամ կանխիկ ձևով կատարվող ծախսերով տարեկան չափաքանակների հաստատման պահանջ չունեն, իսկ ՀՀ պաշտպանության նախարարության, ՀՀ ներքին գործերի նախարարության, ՀՀ ոստիկանության, ՀՀ ազգային անվտանգության ծառայության և ՀՀ հակակոռուպցիոն կոմիտեի կողմից նախորոք ներկայացված չափաքանակների առաջարկների հիման վրա պատրաստված որոշման նախագծերը արդեն իսկ ներկայացվել են ՀՀ կառավարության քննարկմանը և ընդունվել վերջինիս կողմից:

1. **Տվյալ բնագավառում իրականացվող քաղաքականությունը**

 Տվյալ բնագավառում ներկայումս տարվում է անկանխիկ շրջանառության ավելացման, կանխիկի շրջանառության կրճատման կամ դրանք բանկային վճարային քարտերով շրջանառելու քաղաքականություն:

1. **Կարգավորման նպատակը և բնույթը**

 Կարգավորման նպատակը բյուջետային ծախսերի լիարժեք և արդյունավետ կատարումն է, ինչպես նաև բյուջետային ռեսուրսների խնայողությանն ուղղված քայլերի հետևողական իրականացումը:

1. **Ակնկալվող արդյունքը**

 Բյուջետային ծախսերի արդյունավետ կատարման նպատակով` կարգավորման դաշտի ապահովում:

1. **Նախագծի մշակման գործընթացում ներգրավված ինստիտուտները և անձիք.**

 Նախագիծը մշակվել է ՀՀ Ազգային ժողովի, ՀՀ վարչապետի աշխատակազմի, ՀՀ նախագահի աշխատակազմի, ՀՀ սահմանադրական դատարանի, Մարդու իրավունքների պաշտպանի աշխատակազմի, ՀՀ դատական դեպարտամենտի, Հանրային հեռարձակողի խորհրդի, ՀՀ հանրային ծառայությունները կարգավորող հանձնաժողովի, ՀՀ կենտրոնական ընտրական հանձնաժողովի, Հեռուստատեսության և ռադիոյի հանձնաժողովի, ՀՀ առողջապահության նախարարության, ՀՀ արդարադատության նախարարության, ՀՀ էկոնոմիկայի նախարարության, ՀՀ արտաքին գործերի նախարարության, ՀՀ շրջակա միջավայրի նախարարության, ՀՀ կրթության, գիտության, մշակույթի և սպորտի նախարարության, ՀՀ բարձր տեխնոլոգիական արդյունաբերության նախարարության, ՀՀ ֆինանսների նախարարության, ՀՀ արտակարգ իրավիճակների նախարարության, ՀՀ վիճակագրական կոմիտեի, ՀՀ պետական եկամուտների կոմիտեի, ՀՀ քաղաքաշինության կոմիտեի, ՀՀ կադաստրի կոմիտեի և ՀՀ ֆինանսների նախարարության կողմից:

1. **Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

 Հայաստանի Հանրապետության կառավարության որոշման նախագծի ընդունումը ՀՀ պետական բյուջեի եկամուտներում և ծախսերում փոփոխություններ չի առաջացնի:

1. **Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.**

 Այլ իրավական ակտերում փոփոխությունների և/կամ լրացումների անհրաժեշտություն չի առաջանում:

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

 Որոշման նախագիծը առնչվում է «Հայաստանի վերափոխման ռազմավարություն 2050», «Կառավարության 2021-2026թթ. ծրագիր» /կետ 6.10/ ռազմավարական փաստաթղթի դրույթների հետ։